CELEX: 31988R2221
Language: el
Date: 1988-07-19
Title: Κανονισμός (ΕΟΚ) αριθ. 2221/88 του Συμβουλίου της 19ης Ιουλίου 1988 για τροποποίηση του κανονισμού (ΕΟΚ) αριθ. 2727/75 περί κοινής οργανώσεως της αγοράς στον τομέα των σιτηρών

Avis juridique important

|

31988R2221

Κανονισμός (ΕΟΚ) αριθ. 2221/88 του Συμβουλίου της 19ης Ιουλίου 1988 για τροποποίηση του κανονισμού (ΕΟΚ) αριθ. 2727/75 περί κοινής οργανώσεως της αγοράς στον τομέα των σιτηρών  

Επίσημη Εφημερίδα αριθ. L 197 της 26/07/1988 σ. 0016 - 0017

ΚΑΝΟΝΙΣΜΟΣ ( ΕΟΚ ) αριθ . 2221/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τροποποίηση του κανονισμού ( ΕΟΚ ) αριθ . 2727/75 περί κοινής οργανώσεως της αγοράς στον τομέα των σιτηρών ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι ο μηχανισμός παρέμβασης τροποποιήθηκε από την περίοδο 1987/88, ιδίως όσον αφορά τους όρους ενάρξεως των αγορών από τους οργανισμούς παρέμβασης κατά τη διάρκεια της περιόδου, όπου αυτές είναι δυνατές  ότι η πείρα που αποκτήθηκε έδειξε ότι ο νέος  μηχανισμός συνεπάγεται διοικητική δυσκαμψία, χωρίς να επιφέρει πραγματικά πλεονεκτήματα  ότι πρέπει, συνεπώς, να επαναφερθεί το προηγούμενο σύστημα  ότι, λαμβάνοντας υπόψη τη μεταβολή του καθεστώτος συνυπευθυνότητας, η οποία αποφασίστηκε με τον κανονισμό ( ΕΟΚ ) αριθ . 1097/88^(4 ), πρέπει να καταργηθεί το άρθρο 4α του κανονισμού ( ΕΟΚ ) αριθ . 2727/75^(5 ), όπως τροποποιήθηκε τελευταία από τον κανονισμό  ( ΕΟΚ ) αριθ . 1900/87^(6 ),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    ίΑρθρο 1 Ο κανονισμός ( ΕΟΚ ) αριθ . 2727/75 τροποποιείται ως εξής :  1 . ^Το άρθρο 4α καταργείται .  2 . ^Το άρθρο 7 αντικαθίσταται από το ακόλουθο κείμενο :  "ιΑρθρο 7 1 .  Οι οργανισμοί παρέμβασης που ορίζονται από τα κράτη μέλη αγοράζουν τα σιτηρά που αναφέρονται στο άρθρο 3, που συγκομίζονται στην Κοινότητα, τα οποία τους προσφέρονται, εφόσον οι προσφορές ανταποκρίνονται στους όρους, κυρίως ποσοτικούς και  ποιοτικούς, που θα καθορισθούν σύμφωνα με την παράγραφο 6 .  ( 7 ) ΕΕ αριθ . C 139 της 30 . 5 . 1988, σ . 1 .  ( 8 ) ΕΕ αριθ . C 187 της 18 . 7 . 1988 .  ( 9 ) ΕΕ αριθ . C 175 της 4 . 7 . 1988, σ . 33 .  ( 10 ) ΕΕ αριθ . L 110 της 29 . 4 . 1988, σ . 7.  ( 11 ) ΕΕ αριθ . L 281 της 1 . 11 . 1975, σ . 1 .  ( 12 ) ΕΕ αριθ . L 182 της 3 . 7 . 1987, σ . 40 .  2 .  Οι αγορές που αναφέρονται στην παράγραφο 1 μπορούν να γίνουν κατά τη διάρκεια των εξής περιόδων :  - από την 1η Αυγούστου έως τις 31 Μαΐου όσον αφορά την Ιταλία, την Ισπανία, την Ελλάδα και την Πορτογαλία,  - από την 1η Οκτωβρίου έως τις 31 Μαΐου όσον αφορά τα άλλα κράτη μέλη .  3 .  Οι αγορές που αναφέρονται στην παράγραφο 1 πραγματοποιούνται με βάση μία τιμή, που ισούται με το 94 % της τιμής παρέμβασης των συγκεκριμένων σιτηρών, με οποιαδήποτε προσαύξηση ή μείωση, που καθορίζεται σε εφαρμογή του άρθρου 3 ή της παραγράφου 6 του  παρόντος άρθρου, υπό τους όρους που θεσπίζονται σε εφαρμογή των παραγράφων 5 και 6 .  4 .  Με τους όρους που θα θεσπισθούν σε εφαρμογή των παραγράφων 5 και 6, οι οργανισμοί παρέμβασης θέτουν προς πώληση το προϊόν που αγοράσθηκε σύμφωνα με την παράγραφο 1, για την εξαγωγή προς τις τρίτες χώρες ή για τον εφοδιασμό της εσωτερικής αγοράς .  5 .  Το Συμβούλιο, αποφασίζοντας με ενισχυμένη πλειοψηφία, μετά από πρόταση της Επιτροπής, θεσπίζει τους γενικούς κανόνες που διέπουν την παρέμβαση .  6 .  Καθορίζονται, με τη διαδικασία που προβλέπεται στο άρθρο 26, οι λεπτομέρειες εφαρμογής του παρόντος άρθρου, και ιδίως :  - η ελάχιστη ποιότητα και η ελάχιστη ποσότητα που απαιτούνται για την παρέμβαση για κάθε σιτηρό καθώς και, για το σκληρό σιτάρι, οι τεχνολογικές ιδιότητες τις οποίες πρέπει να έχει το εν λόγω σιτηρό,  - οι πίνακες των προσαυξήσεων και των μειώσεων που εφαρμόζονται στην παρέμβαση, συμπεριλαμβανομένης μιας ειδικής μειώσεως που εφαρμόζεται στον κτηνοτροφικό μαλακό σίτο,  - τα ειδικά ποιοτικά κριτήρια στα οποία πρέπει να ανταποκρίνεται ο μαλακός αρτοποιήσιμος σίτος και η αρτοποιήσιμη σίκαλη, για να μπορούν να επωφεληθούν της ειδικής προσαυξήσεως που προβλέπεται στο άρθρο 3 παράγραφος 1,  - οι διαδικασίες και οι όροι αναλήψεως από τους οργανισμούς παρεμβάσεως,  - οι διαδικασίες και οι όροι θέσεως σε πώληση από τους οργανισμούς παρεμβάσεως ." ίΑρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την περίοδο 1988/89 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Ιουλίου 1988 .  Για το Συμβούλιο Ο Πρόεδρος Γ . ΠΟΤΤΑΚΗΣ